Source: http://docplayer.fi/2779677-Pieksamaen-liikenneverkko-suunnitelma.html
Timestamp: 2018-05-27 18:03:13+00:00
Document Index: 6476516

Matched Legal Cases: ['kko ', 'kko ', 'kko ', 'kko ', 'kko ', 'kko ', 'KKO ', 'kko ', 'kko ', 'kko ', 'kko ', 'kko ', 'kko ', 'kko ']

PIEKSÄMÄEN LIIKENNEVERKKO- SUUNNITELMA - PDF
PIEKSÄMÄEN LIIKENNEVERKKO- SUUNNITELMA
Download "PIEKSÄMÄEN LIIKENNEVERKKO- SUUNNITELMA"
1 PIEKSÄMÄEN LIIKENNEVERKKO- SUUNNITELMA
3 Sisällysluettelo 1. Nykytila-analyysi Pyöräily Kävely Autoliikenne Erikoiskuljetukset Liikenneturvallisuus Joukkoliikenne 7 2. Tavoiteverkko Pieksämäen keskustaajaman autoliikenteen tavoiteverkko Sisääntuloväylät Pieksämäen keskustan autoliikenteen tavoiteverkko ja keskustan kävelyalueet Pieksämäen pyöräilyn tavoiteverkko Joukkoliikenteen reitit ja pysäkit nykytilan mukaan Pysäköinti autot ja polkupyörät Liikenne-ennuste Kehittämiskohteet Radan alittava / ylittävä pyöräily-yhteys Tallikankaankadun kävely-yhteydet Hiekanpään alue Uusi siltayhteys 23
4 1 PIEKSÄMÄEN KAUPUNKI 2014 LIIKENNEVERKKOSUUNNITELMA 1. NYKYTILA-ANALYYSI Nykytila-analyysissä käsitellään Pieksämäen keskustaajama-alueen liikenneverkkoa. Lähtötietona on käytetty aikaisemmin laadittuja selvityksiä ja suunnitelmia. Liikenneverkkoon tutustuttiin työn aikana myös maastokäynnillä, jossa analysoitiin liikenneverkon nykytilaa erityisesti pyöräilijän näkökulmasta. Analyysin pääpainopisteenä on erityisesti liikenneverkkojen kattavuus, orientoituminen, opastus, turvallisuus ja esteettömyys sekä eri toimintojen keskinäinen verkollinen sijoittuminen. 1.1 Pyöräily Pieksämäki on optimaalisen kokoinen kaupunki pyöräilyyn. Etäisyydet taajama-alueen sisällä kaupungin laidalta toiselle ovat 7-8 km itä-länsisuunnassa ja noin 4 km pohjois-eteläsuunnassa. Pyöräilyverkosto kattaa hyvin koko kaupungin ja olennaiset puutteet verkostossa liittyvätkin lähinnä nykyisen verkon jatkuvuuteen ja laatutekijöihin. Liikenneturvallisuussuunnitelmassa on esitetty verkon täydentämistä lähinnä Vanhan Mikkelintien varressa sekä Varkauden suuntaan Varkaudentien varressa (Kuva 4). Pyöräilyverkoston tärkeimpänä pääakselina toimii Kaakinmäenkatu-Keskuskatu-Länsiväylä, joka on selkeä ja pääosin toimiva itä-länsisuuntainen pyöräily-yhteys. Reittiä ei kuitenkaan ole opastettu/viitoitettu. Pieksämäen keskustan kohdalla (välillä Myllykatu-Kuopiontie) on erilliset kaksisuuntaiset pyörätiet kadun molemmilla puolilla. Kauempana keskustasta väylät ovat yhdistettyjä jalankulku- ja pyöräteitä. Kuopiontien länsipuolella pyöräväylä vaihtaa puolta. Puolenvaihdot huonontavat pääreitin orientoituvuutta. Pyöräilijän paikka on usein vaikea päätellä: välillä reitti on yhdistetyllä kevyen liikenteen väylällä ja välillä ajoradalla kadun poikkileikkauksen kuitenkin pysyessä pääpiirteiltään samanlaisena. Erityisesti Keskuskadulta poikkikaduille kääntyessä pyöräilijälle ei ole selvää, minne pyöräilijän ajoreitti tulisi jatkua: ajoradalle vai ajoradan reunalle yhdistetylle jalankulku- ja pyörätielle. Havaintojen perusteella Pieksämäellä kuitenkin osataan käyttää myös ajorataa pyöräilyyn tarpeen mukaan. Uusilla asuinalueilla on pääsääntöisesti erilliset kevyen liikenteen väylät. Vastaavasti useimmilla vanhemmilla asuinalueilla pyöräillään ajoradalla. Erillinen kevyen liikenteen väylä ei kuitenkaan ole yksiselitteisesti turvallisempi vaihtoehto. Esimerkiksi vähäliikenteisillä tontti- ja kokoojakaduilla ajoradalla pyöräilyn on todettu hidastavan autoilijoiden ajonopeuksia. Erilliset kevyen liikenteen väylät vastaavasti nostavat autoilijoiden ajonopeuksia ja tätä kautta huonontavat liikenneturvallisuutta. Pieksämäen alueella on olemassa kattava virkistysreitistö. Erityisesti rantaa pitkin kulkevat reitit ovat monin paikoin katuyhteyksiä suorempia ja tasaisempia ja näin ollen houkuttelevia osana pyöräreittiä. Tällainen reitti kulkee muun muassa Hiekanpäästä keskustaan. Joillakin asuinalueilla ilmenee pyöräilyn kannalta ongelmallisia väistämisvelvollisuuksia tasaarvoisissa liittymissä. Tilanne liittyy usein siihen, että melko vähäliikenteinen kokoojakadun tyyppinen katu on väistämisvelvollisuuksiltaan tasa-arvoinen ja kadun varrella kulkee yhdistetty jalankulku- ja pyörätie. Näissä tilanteissa sivukadulta tulevalla autoilijalla ei ole väistämisvelvollisuutta pyöräilijää kohtaan liittymään ajaessaan vaan pyöräilijä väistää autoa. Pieksämäellä rautatie muodostaa suuren estevaikutuksen pyöräilyn kannalta. Keskuskadun päätteenä oleva silta on ainoa radan ylityspaikka pyörille ja autoille. Silta on korkealla siihen johtaviin katuihin nähden, joten pyöräilijöille aiheutuu turhaa korkeusvaihtelua. Vähäinen ylityspaikkojen määrä lisää epävirallisten radan ylityspaikkojen käyttöä. Asematunnelia pitkin on mahdollista taluttaa polkupyörää, mutta sinne johtavat portaat ovat jyrkät. Tunnelissa ajaminen on kiellettyä.
5 2 PIEKSÄMÄEN KAUPUNKI 2014 LIIKENNEVERKKOSUUNNITELMA Pieksämäen keskustassa on vähän virallisia pyöräpysäköintipaikkoja. Pyöriä jätetäänkin useimmiten liikkeiden edustalle, jossa ne ovat alttiina kaatumiselle. Kuva 1 Viihtyisä Pyöräily-yhteys Pieksämäen keskustasta Naarajärvelle. Kuva 2 Pieksäjärven rannan tuntumassa sijaitseva virkistysreitti on lyhin ja tasaisin yhteys keskustan ja Hiekanpään välillä.
6 3 PIEKSÄMÄEN KAUPUNKI 2014 LIIKENNEVERKKOSUUNNITELMA Kuva 3 Erityisesti keskustassa pyöräpaikoitukselle olisi tarvetta liikkeiden edustalla. Kuva 4 Pieksämäen nykyiset kevyen liikenteen väylät ja ulkoilureitit sekä liikenneturvallisuussuunnitelmassa (v.2010) esitetyt väylätoimenpiteet.
7 4 PIEKSÄMÄEN KAUPUNKI 2014 LIIKENNEVERKKOSUUNNITELMA 1.2 Kävely Pieksämäen keskustassa vilkkain kävelyalue rajoittuu muutaman korttelin matkalle, jossa keskeiset palvelut sijaitsevat. Kalevankadun liittymässä Keskuskadun varrella on muutama erikoistavarakauppa, mutta kävelyn kannalta matka ydinkeskustasta ja torilta voidaan mieltää liian pitkäksi. Etäisyys on n 850 m Myllykadun liittymästä Kalevalankadun liittymään. Keskustan läpäisee Asemaraitti, Torikadun jatkeena oleva kävely/pyöräilyreitti, joka palvelee etupäässä keskustan sisäistä liikkumista ja asioimista. Nopeaan pyöräilyyn tarkoitettu reitti on sijoitettu muualle. Kävelyn viihtyisyyttä keskustassa heikentää ajoneuvoliikenteen etenkin raskaan liikenteen aiheuttama melu Keskuskadulla. Pieksämäen keskustassa katujen mitoitus toteutettu pääosin autoliikenteen ehdoilla: leveästä katualueesta suurin osa tilasta on varattu autoliikenteelle ja pysäköinnille. Kuva 5 Katujen mitoitus keskustassa on suunniteltu autoilijoiden ehdoilla (Kauppakadun eteläosa). 1.3 Autoliikenne Pieksämäen autoliikenneverkko kulminoituu keskustassa vilkkaaseen Keskuskatuun sekä sitä ympäröivään muuhun katuverkkoon. Huipputuntiliikenteen aikana (klo 16-17) liikennettä ohjautuu erityisesti Savontielle ja Häyrisentielle, joita käytetään yleisesti kiertämään Keskuskadun liikennevalot. Keskuskatu muuttuu poikkileikkaukseltaan maantiemäiseksi Huvilakadun liittymän jälkeen, mutta selkeä porttikohta ydinkeskustaan tultaessa puuttuu. Poikkileikkaus on koko matkaltaan Huvilakadulta sillalle samanlainen.
8 5 PIEKSÄMÄEN KAUPUNKI 2014 LIIKENNEVERKKOSUUNNITELMA Vaikka nopeusrajoitus keskustassa on 40 km/h, ovat ajonopeudet tätä selvästi korkeampia. Nopeusmittausten perusteella ajonopeudet ovat keskimäärin km/h. Katujen poikkileikkaukset eivät tue alempia ajonopeuksia. Kaupungin katuverkon tärkeimpiä pohjois-eteläsuunnan yhteyksiä ovat Huvilakatu, Kenttäkatu ja Vanha Mikkelintie. Kalevalankadun poikkileikkaus ei vastaa sen liikenteellistä asemaa katuverkossa. Bulevardityyppinen katu on pääkatumainen, mutta sen liikenteellinen rooli on pikemmin asuntokatu kuin pääkatu. Katu on lisäksi päättyvä molemmista päistään. Sitä käytetään esimerkiksi Pieksämäen keskussairaalalle ajoon ja kadun varren asukaspysäköintiin. Raskaan liikenteen määrä Keskuskadulla on suuri. Keskuskatu muodostaa kaupungin läpi kulkevalle pitkämatkaiselle raskaalle liikenteelle sujuvamman ja houkuttelevamman reitin kuin valtatie 23. Myös pitkämatkainen ja seudullinen henkilöautoliikenne käyttää Keskuskatua reittinä itä-länsisuunnassa, esimerkiksi Naarajärveltä Varkauden suuntaan lähdettäessä käytetään valtatien sijaan Keskuskatua. Yksi keskeisimpiä kysymyksiä Pieksämäen liikenneverkon kannalta on, mitä kautta kaupunkiin ja sen keskustaan halutaan ajettavan maantieverkolta. Pieksämäen kaupungissa on noin asukasta, joista ¾ asuu keskustaajaman alueella. Loput asuvat haja-asutusalueella ja kylissä. Maantieverkko toimii haja-asutusalueelta keskustaajamaan saavuttaessa keskeisenä liikenneverkkona (Kuva 6). Kuva 6 Autoliikenteen verkon hallinnollinen luokitus.
9 6 PIEKSÄMÄEN KAUPUNKI 2014 LIIKENNEVERKKOSUUNNITELMA 1.4 Erikoiskuljetukset Pieksämäen erikoiskuljetusreitit (Kuva 7) ovat pääasiassa pitkämatkaisten erikoiskuljetusten valtakunnallisia reittejä ja teollisuusalueille suuntautuvia paikallisreittejä. Valtakunnallisella suurten erikoiskuljetusten tavoitetieverkolla (SEKV) on tavoitteena mahdollistaa kuljetukset, joiden enimmäisleveys ja -korkeus ovat 7 metriä ja pituus 40 metriä. Muilla reiteillä mitoitustavoitteet riippuvat tieympäristön ominaisuuksista ja rajoitteista sekä paikallisista erikoiskuljetustarpeista. Reiteille ilmoitetaan kuljetusten tavoitteelliset enimmäismitat, joiden lisäksi väyliä suunniteltaessa tulee huomioida vapaan tilan tarve sisältäen esimerkiksi ajovarat sivusuunnissa ja päällystyksen aiheuttamat korkeusmuutokset. Naarajärven suuntaan on Länsiväylää ja Jyväskyläntietä pitkin erikoiskuljetusreitin välillä Jukolantie-kt 72. Kuva 7 Erikoiskuljetukset Pieksämäellä. 1.5 Liikenneturvallisuus Pieksämäellä tapahtuu vuosittain keskimäärin 140 poliisin tietoon tullutta onnettomuutta (vuosien keskiarvo). Kaikissa katuverkolla tapahtuneissa kuolemaan johtaneissa onnettomuuksissa oli osallisena jalankulkija, pyöräilijä tai mopoilija. Asukaslukuun suhteutettuna Pieksämäellä tapahtui tieverkolla viimeisen viiden vuoden aikana 84 jalankulkija-, 139 mopedi- ja 104 polkupyöräonnettomuutta asukasta kohden. Jalankulkija- ja mopedionnettomuuksia tapahtui enemmän kuin koko maassa keskimäärin asukaslukua kohden, mutta polkupyöräonnettomuuksia tapahtui hieman vähemmän. Pieksämäen keskustaajaman onnettomuusaltteimmat liittymät sijaitsevat Keskuskadun varrella. Vuosina määrällisesti (vähintään 10 onnettomuutta) eniten onnettomuuksia on tapahtunut seuraavissa liittymissä: Savontien ja Kalevalankadun liittymä (16 onnettomuutta) Keskuskadun ja Lampolahdenkadun liittymä (15 onnettomuutta)
10 7 PIEKSÄMÄEN KAUPUNKI 2014 LIIKENNEVERKKOSUUNNITELMA Keskuskadun ja Kalevalankadun liittymä (13 onnettomuutta) Keskuskadun ja Kenttäkadun liittymä (10 onnettomuutta) Keskuskadun ja Myllykadun liittymä Kuolemaan johtavia onnettomuuksia on tapahtunut vuosina Keskuskadun liittymistä Tallikadulla, Kalevalankadulla ja Kenttäkadulla. Vakavien onnettomuuksien suhteellisen suuri määrä viittaa Keskuskadun suuriin ajonopeuksiin. Varkaus-Pieksämäki seudulle laaditun liikenneturvallisuussuunnitelman (2010) yhteydessä toteutettiin asukas/koululaiskysely, jossa ongelmallisiksi kohteiksi Pieksämäellä mainittiin: Keskuskatu: Nopeudet, kadunylitys, pysäköinti, kunnossapito, turvattomuus Seunalantie: Epäselvät väistämisvelvollisuudet, näkemät, liittymät, ylinopeudet Suonenjoentie: Tienylitys, liittymät, ylinopeudet, ohitukset, jkpp-puute Huvilakadun ja Keskuskadun liittymän toiminta ja ylittäminen Savontie: etuajo-oikeudet, liittymäjärjestelyt, ylinopeudet, pyöräily jk:lla Kontiopuisto: Kontiopuisto: ylinopeudet, kunto, liittymäongelmat Varkaudentie: Jkpp-puute Varkaudentie/Metsäopistontie liittymä näkemät ja vaaratilanteet Liikenneturvallisuussuunnitelman toimenpiteet pitivät sisällään 45 toimenpidettä väylien tai suojatiejärjestelyjen parantamiseksi. Suojatiejärjestelyiden parantaminen koostui mm. keskisaarekkeiden sekä korotettujen suojateiden toteuttamisesta. Väylän parannus tarkoittaa esimerkiksi hidasteiden toteuttamista, jalankulun ja pyöräilyn erottelua, valaistuksen tai päällysteen parantamista. Suojatiesaarekkeita oli esitetty Huvilakadulle sekä Keskuskadulle. Liittymäkorotuksia ja korotettuja suojateitä esitettiin erityisesti Savontielle ja Häyrisentielle. Liikennevaloja esitettiin Huvilakadun ja Keskuskadun liittymän sekä Joroistentien ja Kaakinmäenkadun liittymään. 1.6 Joukkoliikenne Paikallisliikenne kattaa hyvin Pieksämäen keskustaajaman alueen. Linja-autoasema ja rautatieasema sijaitsevat vierekkäin. Koulukuljetukset ovat Pieksämäellä suuressa roolissa, sillä neljäsosa pieksämäkeläisistä asuu taajaman ulkopuolella. 2. TAVOITEVERKKO 2.1 Pieksämäen keskustaajaman autoliikenteen tavoiteverkko Autoliikenteelle laadittu tavoiteverkko (kuva 9) kuvaa väylien liikenteellistä roolia kaupungissa. Pääverkko on jaettu toiminnaltaan neljään erilaiseen luokkaan. Väyläomistukseen tai hallinnolliseen luokitukseen ei ole tässä yhteydessä otettu kantaa (nykytila kuvattu kuvassa 6). Luokitus: 1. Valtakunnallista ja seudullista liikennettä välittävät pääväylät 2. Paikallista liikkumista tukevat muut pääväylät 3. Asutusta ja palveluita tukevat pääväylät 4. Keskustatoimintoja tukeva pääkatu 1. Valtakunnallista ja seudullista liikennettä välittävät pääväylät Väylillä tavoitellaan sujuvuutta, turvallisuutta, riittävää kapasiteettia ja nopeustasoa. Kyseinen reitti on raskaan liikenteen pääreitti. Kävelijöiden ja pyöräilijöiden risteämiset tapahtuvat pääasiassa eritasossa. Ajoneuvoliikenteen nopeustaso väylällä on km/h. Erikoiskuljetukset ohjataan pääasiallisesti väyliä pitkin.
11 8 PIEKSÄMÄEN KAUPUNKI 2014 LIIKENNEVERKKOSUUNNITELMA 2. Paikallista liikkumista tukevat muut pääväylät Väylät välittävät pääosin sisäistä liikennettä (mm. työ-, koulumatka-, ostos- ja asiointiliikenne) keskustaajaman ja kylien välillä sekä jossain määrin myös Pieksämäelle suuntautuvaa pitkämatkaista valtakunnallista ja seudullista liikennettä. Näillä väylillä ensisijaisena tavoitteena on turvallisuus. Maankäytöstä ja liikkumistarpeista riippuen väylien varteen on mahdollista toteuttaa erillinen jalankulku- ja pyörätie. Ajoneuvoliikenteen nopeustaso väylällä on km/h. 3. Asutusta ja palveluita tukevat pääväylät Väylät ovat keskustaajaman paikallisia pääväyliä, jotka johtavat liikennettä keskustaajaman osista toiseen. Väylät kytkeytyvät kiinteästi ympärillä olevaan maankäyttöön ja niitä käytetään eniten paikalliseen liikkumiseen kaupungin sisällä eri kulkumuodoilla. Väylille toteutetaan pääsääntöisesti erillinen jalankulku- ja pyörätie. Turvallisiin kadunylityksiin kiinnitetään huomiota. Vain välttämätön raskas liikenne ohjataan väylien kautta. Ajoneuvoliikenteen nopeustaso väylällä on km/h. 4. Keskustatoimintoja tukeva pääkatu Katu muodostaa keskustan valtasuonen. Kadulla korostuvat kaupunkikuvalliset tekijät ja katutilassa käytetään korkealuokkaisia materiaaleja. Pääkadulle ohjataan vain välttämätön raskas liikenne. Kadulla liikkuu erityisen paljon kävelijöitä sekä pyöräilijöitä. Esteettömyys ja kadunylitysratkaisut toteutetaan korkeatasoisesti. Kadulla voi sijaita kadunvarsipysäköintiä. Ajoneuvoliikenteen nopeustaso väylällä on 30 km/h. 2.2 Sisääntuloväylät Aluevaraussuunnitelmassa esitetyt linjausmuutokset ja liittymäjärjestelyt antavat toteutuessaan nykyistä paremmat mahdollisuudet ohjata keskustaan suuntautuvaa liikennettä haluttuja väyliä pitkin. Tavoitetilanteessa kauppakeskukseen suuntautuva liikenne ohjataan ja opastetaan pääosin Joroistentien ja uuden siltayhteyden kautta radan yli suoraan pysäköintilaitokseen. Muualle keskustaan suuntautuva liikenne ohjataan Kaakinmäenkadun (itäosa) ja Suonenjoentien (länsiosa) kautta. Reittien tulee olla loogisia, hyvin opastettuja ja sujuvia. Keskeiset sisääntuloväylät on esitetty tavoiteverkossa (kuva 9).
12 9 PIEKSÄMÄEN KAUPUNKI 2014 LIIKENNEVERKKOSUUNNITELMA Kuva 8 Pieksämäen autoliikenteen tavoiteverkko. 2.3 Pieksämäen keskustan autoliikenteen tavoiteverkko ja keskustan kävelyalueet Ydinkeskustassa tavoiteverkkoon on sisällytetty myös alempiluokkaisia väyliä, joiden hierarkia on jaettu toiminnaltaan kuuteen erilaiseen luokkaan: 1. Keskustan pääkatu 2. Kokoojakatu / muu pääväylä 3. Keskustatoimintoja tukeva kokoojakatu 4. Keskustan pysäköinti / asuntokatu 5. Kävelypainotteinen katu 6. Asuntokatu / muu katu 1. Keskustan pääkatu Pääkatu (Keskuskatu) muodostaa keskustan valtasuonen. Kadun toteutuksessa pyritään korkealuokkaisiin materiaaleihin sekä huomioidaan mm. kaupunkikuvalliset tekijät ja esteettömyys. Vain välttämätön raskas liikenne kadulla sallitaan. Jalankulkijoiden kadunylitykset turvataan tarvittaessa valo-ohjauksella. Kadunvarsipysäköinti sallitaan kadun suuntaisena. Eri liikennemuodot (pyöräily, jalankulku ja autoliikenne) erotellaan toisistaan. Kaupallinen alue (paljon jalankulkijoita) rajataan katutilallisesti muusta pääkadusta. Autoliikenne toteutetaan tällä osuudella 1+1-kaistaisena. Alueen päihin toteutetaan porttikohdat, jotka viestittävät autoilijoille liikenneympäristön muuttumisesta ja nopeustason laskusta. Ajoneuvoliikenteen nopeustaso kaupallisella osuudella on 30 km/h ja sen ulkopuolella 40 km/h.
13 10 PIEKSÄMÄEN KAUPUNKI 2014 LIIKENNEVERKKOSUUNNITELMA 2. Kokoojakatu/muu pääväylä Katu toimii keskustan sisääntuloväylänä pääkadun ohella. Suuret liikennemäärät edellyttävät kävely- ja pyöräteiden toteuttamista pääasiassa erillään autoliikenteestä. Ajoneuvoliikenteen nopeustaso väylällä on 40 km/h 3. Keskustatoimintoja tukeva kokoojakatu Katu välittää etupäässä keskustan sisäistä liikennettä sekä tukee sen palveluja ja toimintoja. Pysäköinti toteutetaan pääosin kadun suuntaisesti ja tilaa varataan myös huoltoliikenteen toiminnoille. Läpiajoa pyritään rajoittamaan. Pyöräily kadulla tapahtuu joko erillisellä väylällä tai ajoradalla liikennemäärästä riippuen. Ajoneuvoliikenteen nopeustaso pyritään pitämään alhaisena (30 km/h). 4. Keskustan pysäköinti/asuntokatu Katu palvelee pääosin lyhytaikaista asiointi- ja vierailupysäköintiä. Ajoneuvoliikenteen nopeustaso väylällä pidetään alhaisena (20-30 km/h). Pyöräily tapahtuu ajoradalla. Kadun reunoille varataan riittävästi tilaa jalankulkijoille. 5. Kävelypainotteinen katu Katu palvelee pääasiallisesti jalankulkijoita pyöräilijöitä ja liikkeissä asioivia. Autoliikenne kadulla sallitaan muiden tielläliikkujien ehdoilla. Katutila voidaan toteuttaa hidaskatuna tai esimerkiksi yhteisen tilan periaatteella (Shared Space). Kadulla pyöräily tapahtuu ajoradalla. Poikkileikkauksessa mahdollistetaan lyhytaikainen pysäköinti sekä huoltoliikenne. Pyöräpysäköinnille varataan tilaa. Ajoneuvoliikenteen nopeustaso väylällä on 20 km/h. 6. Asuntokatu/ muu katu Katu palvelee etupäässä asumista sekä muita kadun varrella olevia toimintoja. Näiden katujen varsille voidaan sijoittaa lyhyt- tai pitkäkestoista pysäköintiä. Pyöräily tapahtuu ajoradalla. Ajoneuvoliikenteen nopeustaso väylällä on 30 km/h. Kuva 9 Pieksämäen keskustan tavoiteverkko.
14 11 PIEKSÄMÄEN KAUPUNKI 2014 LIIKENNEVERKKOSUUNNITELMA Kuva 10 Keskustan maamerkkinä toimii vesitorni. Kuva 11 Pieksämäen keskustan liiketilat Kaupallinen ydinkeskusta on merkitty kuvaan. (Lähde: Kaupunkikeskustan kaupallinen kehittäminen, Tuomas Santasalo)
15 12 PIEKSÄMÄEN KAUPUNKI 2014 LIIKENNEVERKKOSUUNNITELMA 2.4 Pieksämäen pyöräilyn tavoiteverkko Pieksämäen pyöräilyn tavoiteverkon tarkoituksena ja tavoitteena on korostaa pyöräilyverkon hierarkisuutta. Jäsennöinnin avulla eri käyttäjäryhmille tarjotaan parhaiten soveltuvat verkon osat. Hierarkiaa tarvitaan esimerkiksi reittien standardin ja yhtenäisyyden varmistamiseksi sekä orientoitavuuden ja opastuksen takia. Tavoiteverkon avulla käyttäjille pystytään tarjoamaan entistä parempilaatuisia ja jatkuvia reittejä kaupungin eri osista toisiin. Pyöräilyverkon hierarkia on kolmitasoinen. Pyöräilyn pääreitit yhdistävät pyöräilyetäisyydellä olevat eli tietyllä sovittavalla saavutettavuusvyöhykkeellä olevat paikalliskeskustat kaupunkikeskustaan. Aluereitit välittävät asuinalueiden liikenteen pääreitille tai yhdistävät palvelu- ja asutuskylät kaupunki- tai paikalliskeskustoihin. Lähireitit ovat alueiden sisäisiä reittejä eikä niitä sisällytetä itse tavoiteverkkoon. Eri hierarkiatasoja edustavien verkkojen suositeltava silmäkoko vaihtelee. Pääreittien silmäkoko voi olla useita kilometrejä, kun taas alueverkon silmäkoko on m. Esimerkkejä tavoiteverkon hyödyntämismahdollisuuksista: Yleiskaavaan merkittävät reitit Asemakaavan laatimisessa varmistamassa pyöräilyn väylähierarkia toteutumisesta Pyöräilyn ja muun liikennejärjestelmän kehittämis- ja toimenpideohjelmien laatimisessa sekä hankkeiden priorisoinnissa. Teknisten ratkaisujen, kuten esim. poikkileikkauksen, suuntauksen, liittymien ja liikennemuotojen erottelun, suunnittelussa. Viitoituksen ja muun opastuksen, kuten esim. reittikarttojen ja infopisteiden, suunnittelussa. Ylläpidossa ja hoidossa. Väyläinvestointien rahoituksessa. Pieksämäellä tavoiteverkon muodostamisen periaatteina käytettiin Valtakunnallisen jalankulku- ja pyöräilyteiden suunnitteluohjeen luonnosversiossa esitettyjä periaatteita kuitenkin paikalliseen ympäristöön soveltaen. Pääreittitasoinen yhteys määriteltiin Pieksämäen keskustan ja Naarajärven paikalliskeskuksen välille. Tavoiteverkko ulottuu kuvan 12 mukaisesti pääosin 15 minuutin saavutettavuusvyöhykkeelle, mutta Naarajärven osalta min etäisyydelle. Pää- ja aluereittien valinnan perusteena olivat edellä mainittujen saavutettavuuskriteereiden lisäksi asukas- ja työpaikkamäärät reittien varrella. Kuvassa 13 on esitetty Tilastokeskuksen ruutuaineiston perusteella laskettuja asukas- ja työpaikkamääriä eri puolilla Pieksämäkeä. Vähimmäismääräksi aluereitille asetettiin vähintään 1000 asukasta tai työpaikkaa. Tarvetta lisäävät merkittävät koulutus- tai opiskelupaikat ja strategisen osayleiskaavan kehittyvät asuinja työpaikka-alueet. Tavoiteverkon peittävyyttä palveluiden, kuten koulujen, opiskelupaikkojen, terveydenhoidon ja päivähoidon osalta tarkasteltiin karttatarkasteluna (Kuva 14).
16 13 PIEKSÄMÄEN KAUPUNKI 2014 LIIKENNEVERKKOSUUNNITELMA Kuva 12 Pyöräilyn saavutettavuusvyöhykkeet. Kuva 13 Alueiden työpaikka ja väestömääriä Pieksämäellä, punaisella merkityillä alueilla ei asukastavoite täyty eivätkä muut tekijät lisää tarvetta aluereitille.
17 14 PIEKSÄMÄEN KAUPUNKI 2014 LIIKENNEVERKKOSUUNNITELMA Kuva 14 Julkisten palveluiden saavutettavuus tavoiteverkon näkökulmasta. Kuva 15 Pieksämäen pyöräilyn tavoiteverkko.
18 15 PIEKSÄMÄEN KAUPUNKI 2014 LIIKENNEVERKKOSUUNNITELMA Tavoiteverkon lisäksi Pieksämäellä on muita tärkeiksi koettuja reittejä, jotka ovat lähiverkon osia (Kuva 16). Näitä ovat esimerkiksi reittejä keskustaajaman ulkopuolisille asuin- ja työpaikkaalueille, jotka eivät täytä tavoiteverkon kriteerejä, mutta jotka liikenneturvallisuuden, matkailun edistämisen kannalta tai jonkin muun syyn vuoksi koetaan merkittäviksi. Myös maantien 23 aluevaraussuunnitelmassa esitetyt alikulkuvaraukset on esitetty kehitettävinä yhteyksinä. Kuva 16 Muut tärkeät reitit Pieksämäen keskustaajamassa. 2.5 Joukkoliikenteen reitit ja pysäkit nykytilan mukaan Pieksämäen joukkoliikenteen reitit palvelevat hyvin keskustaajamassa asuvia. Noin asukasta eli noin 60 % Pieksämäen väestöstä asuu 400 metrin päässä joukkoliikenteen linjasta. Esimerkiksi Naarajärvi-Keskusta väliä palvelee linja arkisin klo 6:30 16:30 tunnin vuorovälillä ja iltaisin sekä lauantaisin harvemmin. Joukkoliikenteen saavutettavuutta voidaan parantaa liityntäpyöräilyä kehittämällä, jolloin hyväksyttävä etäisyys pysäkille kasvaa huomattavasti. Pieksämäen tapauksessa pyöräilyetäisyydet keskustaan ovat niin lyhyitä, että potentiaaliset liityntäpyöräilykohteet sijoittuvat lähinnä joukkoliikennelinjojen päätepisteisiin.
19 16 PIEKSÄMÄEN KAUPUNKI 2014 LIIKENNEVERKKOSUUNNITELMA Liityntäpyöräily Kuva 17 Pieksämäen keskustaajamassa asuu noin asukasta joukkoliikenteen linjoista. 2.6 Pysäköinti autot ja polkupyörät Pieksämäen kaupallisen keskustan alueella kadunvarsipysäköinti on edelleen pääasiallinen pysäköintitapa tavoitetilanteessa. Mikäli kiinteistökortteleita tiivistetään, voi tätä kautta tulla lisätarpeita myös tonttikohtaisiin tai keskitettyihin rakenteellisiin pysäköintiratkaisuihin. Veturitallien yhteyteen toteutettava pysäköintialue sekä myöhemmin mahdollisesti toteutuva rakenteellinen pysäköintilaitos lisäävät pysäköintitarjontaa ydinkeskustan eteläosassa. Kävelyyhteydet ydinkeskustan eri toimintojen välillä (kivijalkaliikkeet tori rautatieasema) määrittelevät suurelta osalta sen, kuinka laajaa osaa keskustasta kyseiset pysäköintipaikat palvelevat kauppakeskuksen lisäksi. Toimenpide-ehdotuksia autopysäköintiin keskustan osalta: Pysäköintipaikan saatavuuden parantaminen keskustassa pysäköintikiertoa lisäämällä. Toimenpide edellyttää nykyisten aikarajoittamattomien pysäköintipaikkojen muuttamisen aikarajoitetuiksi. Myös aikarajoituksia voidaan tiukentaa kävelyalueen tuntumassa. Lisätilan saaminen kävelylle ja pyöräilylle pysäköintiä vähentämällä (erityisesti kävelypainotteiset kadut) Pysäköintikieltoalueen toteuttaminen keskustan porttikohdan (keskeinen kävely- /liikealue) sisäpuolella. Alueen sisällä voidaan pysäköinti sallia erillisellä liikennemerkillä. Keskuskadun muuttaminen 1+1-kaistaiseksi keskeisen liikealueen kohdalla (porttikohdan sisäpuolella). Kadunvarsipysäköinnin toteuttaminen tällä katujaksolla korotettuna (reunakivilinjan siirtäminen).
20 17 PIEKSÄMÄEN KAUPUNKI 2014 LIIKENNEVERKKOSUUNNITELMA Polkupyöräpysäköintiä lisätään erityisesti liikekeskustan, torin, Veturitallien ja rautatieaseman alueella. Pitkäaikaiseen pyöränsäilytykseen (erityisesti rautatieasema) tulisi toteuttaa katoksellisia pyöräpysäköintipaikkoja sekä tarvittaessa erillisiä lukittavia kaappeja tai tiloja. 2.7 Liikenne-ennuste 2035 Katuverkon liikenne 2035 Etelä-Savon maakuntaliiton laatiman väestöennusteen mukaan Pieksämäen asukasluku tulisi laskemaan nykyisestä asukkaasta asukkaaseen vuoteen 2035 mennessä. Toisaalta Pieksämäen kaupungin tavoitteena on säilyttää väkiluku nykyisellä tasollaan. Kaupungin keskusta-alueen täydennysrakentuminen tulee siirtämään väestöä Pieksämäen reunaalueilta keskustaajamaan. Pieksämäen keskusta-alueen strategiseen osayleiskaavaan (luonnos 1/2014) merkityille uusille ja täydennysrakennettaville asuinaleille voisi rakentaa asuntoja arviolta noin hengelle, mikä on noin 20 % lisäys keskustaajaman nykyiseen asukaslukuun. Uusien ja täydennysrakennettavien asuinalueiden laskennallinen matkatuotos on arvioitu olevan noin henkilöautomatkaa / vrk. Täydennysrakentaminen siirtää väestöä hajaasutusseuduilta keskustaajamaan. Haja-asutusalueella liikkumistottumukset poikkeavat keskustaajamassa asuvista. Matkat ovat pidempiä ja niitä tehdään useammin henkilöautolla. Keskustaajamassa kävellään ja pyöräillään enemmän. Myös väestön ikääntyminen vähentää osaltaan liikennesuoritetta ja lisää palveluliikenteen tarvetta. Edellä mainituista syistä johtuen Pieksämäen asukkaiden automatkojen määrän ja suoritteen voidaan kaiken kaikkiaan olettaa pienentyvän nykyisestä jonkin verran. Katuverkon liikennemäärät kasvavat paikallisesti uusia täydennysrakentamisen alueita ja asuinalueita toteutettaessa. Nämä alueet on esitetty kuvassa 18. Kuva 18 Pieksämäen keskustaajaman uusi tai täydentyvä maankäyttö.
21 18 PIEKSÄMÄEN KAUPUNKI 2014 LIIKENNEVERKKOSUUNNITELMA Tieverkon liikenne 2035 Tieverkon liikenne-ennuste laadittiin Liikenneviraston määrittämien valtakunnallisten kasvuennusteiden (luonnos ) perusteella. Kasvuennusteissa on eritelty valta-, kanta-, seutu- ja yhdysteiden kevyiden ja raskaiden ajoneuvojen liikenteen kasvukertoimet maakunnittain vuosille 2020, 2030, 2040 ja Kevyiden ajoneuvojen osalta liikenteen on ennustettu kasvavan Etelä-Savossa vuoteen 2035 mennessä valtateillä 18 %, kanta- ja seututeillä 16 % sekä yhdysteillä 5 % (kuva 19). Raskaiden ajoneuvojen ennustettu kasvuprosentti on huomattavasti pienempi vastaavalle ajanjaksolle (noin 1 %) johtuen suurimmilta osin vuonna 2008 alkaneesta taloustaantumasta sekä kuljetusyksiköiden koon kasvusta (kuva 20). 1,25 1,2 ajoneuvot 1,15 1,1 1,05 1 valtatiet kantatiet seututiet yhdystiet 0, Kuva 19 Etelä-Savon liikenne-ennuste, kevyet ajoneuvot. 1,25 1,2 1,15 1,1 1,05 1 valtatiet kantatiet seututiet yhdystiet 0, Kuva 20 Etelä-Savon liikenne-ennuste, raskaat ajoneuvot.
22 19 PIEKSÄMÄEN KAUPUNKI 2014 LIIKENNEVERKKOSUUNNITELMA Tieverkon ennuste 2035 sekä katuverkon nykyliikennemäärät on esitetty kuvassa 21. Kuva 21 Pieksämäen keskustaajaman nykyiset liikennemäärät ja liikenne-ennuste tieverkolle. Liikenne-ennuste on laadittu luonnoksena olevan valtakunnallisen tieliikenne-ennusteen mukaan.
23 20 PIEKSÄMÄEN KAUPUNKI 2014 LIIKENNEVERKKOSUUNNITELMA 3. KEHITTÄMISKOHTEET 3.1 Radan alittava / ylittävä pyöräily-yhteys Työn yhteydessä tutkittiin tarkemmin ratkaisuja rataan liittyvän estevaikutuksen pienentämiseksi erityisesti pyöräilyn kannalta. Työn aikana muodostettiin nykytilan (Ve0) lisäksi kolme vaihtoehtoa. Vaihtoehdot on kuvattu seuraavassa taulukossa. Kuvaus Merkitys pyöräilylle Ve0 Keskuskadun nykyinen siltayhteys Pyöräily ohjataan Keskuskadun kautta kuten nykytilanteessa. Jatkuva ja looginen yhteys osana pääreittiä Ei lisäkustannusta Heikko turvallisuuden tunne (ei välikaistaa, pyöräilyn ja autoliikenteen välissä, kadulla paljon raskasta liikennettä) Pyöräilijälle ylimääräinen 8 metrin nousu sillalle Pääreittiä lukuun ottamatta verkollisesti vajavainen pyöräily-yhteys koko keskustan kannalta (vain yksi radanylityskohta) Liikennevaloista aiheutuva viivytys Keskuskadulla Joroistentien ja Kaakinmäenkadun liittymä mahdollinen vaaranpaikka pyöräilijälle Ve1A ja Ve1B Asematunneli Asematunneli jaetaan pyöräilylle ja kävelylle rakenteellisen erottelun avulla / Asematunnelia levennetään, portaiden lisäksi rakennetaan luiskat Turvallinen Lyhyt, suora ja looginen yhteys keskustaan radan itäpuolelta. Vähentää nykyistä epävirallista radanylitystä tasossa. Johtaa junankäyttäjät ja tunnelin kautta kulkijat suoraan keskustan palveluihin ja tärkeälle keskustan asiointiakselille Asemaraitille. Korkeusvaihtelut pienempiä kuin Keskuskadun silllalla Pyöräilylle tarkoitetut luiskat mahdollista toteuttaa nykyjärjestelyillä Paljon kävelijöitä ja junanvaihtajia, oltava rakenteellinen erottelu, mikä vie tilaa. 2+2 metriä leveä väylä nykyisen poikkileikkauksen puitteissa on edullinen, mutta ei erityisen korkeatasoinen Asematunnelin leventäminen on kallista, sillä tunneli sijaitsee pohjavedenpinnan alapuolella ja vaatii kaukalorakenteen. Häyrisentien ja Keskuskadun pää- ja aluereiteiltä asematunneliin ohjautuminen vaatii erinomaista ohjautuvuutta kyseisten katujen pyöräteiltä
PIEKSÄMÄEN LIIKENNEJÄRJESTELMÄN KEHITTÄMINEN
PIEKSÄMÄEN LIIKENNEJÄRJESTELMÄN KEHITTÄMINEN Toteutuessaan Ideapark mullistaa Pieksämäen liikenteen. Sen myötä on tarpeen tarkastella koko liikennejärjestelmää kaikkine kulkutapoineen ja käyttäjineen.